Diari Oficial de la Generalitat Valenciana


Sumari del DOGV 2071, del 20-07-1993 (1993/828696)

RESOLUCIÓ d'1 de juny de 1993, del Conseller d'Obres Públiques, Urbanisme i Transports, per la qual aprova definitivament l'expedient referit a la modificació puntual núm. . 3 del Pla General d'Ordenació Urbana d'Orihuela (Alacant).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2071

Data del DOGV
:   20-07-1993

Secció del DOGV
:   ALTRES DISPOSICIONS

Número del document
:   1993/828696


Data del document
:   01-06-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 de juny de 1993, del Conseller d'Obres Públiques, Urbanisme i Transports, per la qual aprova definitivament l'expedient referit a la modificació puntual núm. 3 del Pla General d'Ordenació Urbana d'Orihuela (Alacant).  
El Conseller d'Obres Públiques, Urbanisme i Transports, amb data 1 de juny de 1993, adoptà la resolució que a continuació es transcriu:  
«Vist l?expedient referit a la modificació puntual núm. 3 del Pla General d'Ordenació Urbana d'Orihuela (Alacant), amb aquests  
Antecedents de fet  
Primer  
L'Ajuntament d'Orihuela, en la sessió plenària de 2 d'octubre de 1992, n'acordà l'aprovació provisional, després de complir els tràmits d'aprovació inicial i exposició pública mitjançant anuncis apareguts en el Butlletí Oficial de la Província i en un dels diaris de major difusió provincial, i no s'han produït al·legacions.  
Segon  
La documentació està integrada per memòria justificativa i plànols d'informació i d'ordenació.  
Tercer  
La finalitat d'aquest expedient és la modificació de l?àmbit del pla especial de reforma interior Los Vicentes- 2, amb la finalitat de fer-lo coincidir amb la realitat existent, excloent-ne els vials perimetrals corresponents a la carretera A-413, executada totalment i de titularitat autonòmica, i els vials situats al NO i S, executats, també, totalment i de domini públic en l'actualitat segons l?informe dels tècnics municipals.  
Es justifica aquesta modificació en el domini públic dels vials i que s'hi troben executats, per la qual cosa la gestió del PERI Los Vicentes- 2 es facilitarà en fer- ne coincidir la delimitació amb terrenys de propietat privada, amb una extensió superficial de 30.450 m2.  
Quart  
En data 14 de gener de 1993, la Divisió de Carreteres d'aquesta conselleria va informar favorablement sobre l'expedient i la Comissió Territorial d'Urbanisme d'Alacant, reunida en la sessió de 19 de febrer de 1993, també va informar favorablement sobre l'aprovació; als quals ens remetem per a la claredat i concisió d'aquesta resolució.  
Fonaments de dret  
Primer  
S'han observat les prescripcions legals respecte del procediment seguit i s'han complit els requisits establerts en l'article 114, per remissió del 128.1 del Text Refós de la Llei del Sòl (TRLS) vigent i el 161.1 del Reglament de Planejament Urbanístic.  
Segon  
Aquesta modificació s'ha de qualificar d'alteració puntual de les determinacions del Pla General d'Ordenació Urbana d'Oriluela vigent, que no comporta una revisió d'aquest, atès que no s'adopten nous criteris respecte a l?estructura general i orgànica del territori ni de la classificació del sòl que incidesca substancialment sobre l?ordenació, segons el que disposa l'article 126 del TRLS.  
Tercer  
La documentació gràfica tramesa per l'Ajuntament d'Orihuela, el 29 d'abril de 1993, en compliment de l'acord de la Comissió Territorial d'Urbanisme de 19 de febrer de 1993, corregeix l?error detectat en el plànol número 3.3, Zonificació i Alineacions, sobre la superfície de l?àmbit d'actuació, la qual es concreta en 30.450 m2.  
Quart  
La documentació es considera adequada i suficient, tenint en compte la finalitat de la modificació projectada, i s'ajusta el contingut d'aquesta a les determinacions contingudes en l'article 72 de la Llei del Sòl.  
Cinquè  
El Conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut de l'article 3.2 del Reglament dels Organs Urbanístics de la Generalitat Valenciana, de 30 de juliol de 1990, en relació amb l'article 118.3.a del text refós de la Llei sobre el Règim del Sòl i Ordenació Urbana vigent.  
Vistos els preceptes legals esmentats i la resta de legislació aplicable, a proposta de l'Ajuntament d'Orihuela, d'acord amb el dictamen de la Comissió Territorial d'Urbanisme d'Alacant, resolc:  
Aprovar definitivament l?expedient referit a la modificació puntual núm. 3 del Pla General d'Ordenació Urbana d'Orihuela (Alacant).  
Contra aquesta resolució, que posa fi a la via administrativa, es podrà interposar un recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l?endemà de la publicació d'aquesta.  
Per a la interposició de. l?esmentat recurs serà requisit imprescindible que amb caràcter previ el recurrent en comunique a aquest òrgan la interposició. Tot allò de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga interposar qualsevol altre recurs que s'estime oportú.»  
València, 1 de juny de 1993.- El Conseller d'Obres Públiques, Urbanisme i Transports: Eugenio Burriel de Orueta.